ట్రంప్‌కు భయంకరమైన వ్యాధి!: ఆ ఒప్పందంతో తూర్పు దేశాల్లో అరాచకమే! | Iran mocks Trump for milking Saudis - Telugu Oneindia
ట్రంప్‌కు భయంకరమైన వ్యాధి!: ఆ ఒప్పందంతో తూర్పు దేశాల్లో అరాచకమే!
| Published: Tuesday, May 23, 2017, 7:50 [IST]
టెహ్రన్: అమెరికా-సౌదీ మధ్య జరిగిన ఆయుధ ఒప్పందంపై తీవ్ర స్థాయిలో విమర్శలు వెల్లువెత్తుతున్నాయి. ఈ ఒప్పందం తూర్పు మధ్య దేశాల్లో ఉగ్రవాదులు మరింత బలపడేందుకు పరోక్షంగా ఉపకరిస్తుందని చాలామంది అభిప్రాయపడుతున్నారు. ఇదే అభిప్రాయాన్ని వెలిబుచ్చిన ఇరాన్ విదేశాంగశాఖ ప్రతినిధి బహ్రమ్ క్వాసేమి అమెరికా అధ్యక్షుడు ట్రంప్ పై తీవ్ర స్థాయిలో ఫైర్ అయ్యారు.
ట్రంప్ అమెరికా అధ్యక్షుడిగా కాకుండా, ఆయుధాల వ్యాపారిగా వ్యవహరిస్తున్నారని బహ్రమ్ మండిపడ్డారు. ట్రంప్ కు ఇరానోఫోబియా అనే భయంకరమైన వ్యాధి పట్టుకుందని, అందువల్లే ఇలా ప్రవర్తిస్తున్నారని అన్నారు. గుర్రాన్ని చూసి వణికేవారు కొందరంటే.. నీటిని చూసి వణికిపోయేవారు కూడా కొందరుంటారని, అదే తరహాలో ఇరాన్ పేరు వింటేనే ట్రంప్ లో వణుకు మొదలవుతుందని, అందుకే ఆయన ఇరానోఫోబియాతో బాధపడుతున్నారని ఎద్దేవా చేశారు.
ఒప్పందం మేరకు అమెరికా నుంచి ఆయుధాలను దిగుమతి చేసుకున్నాక.. వాటిని ఉగ్రవాదులకు అమ్మితే పరిస్థితేంటి? అని బహ్రమ్ ప్రశ్నించారు. సౌదీ అలాంటి పని చేయగలదని ట్రంప్ హామి ఇవ్వగలరా? అంటూ నిలదీశారు. దుబాయ్ సైతం ఈ ఒప్పందాన్ని తప్పుపట్టినట్లు చెప్పారు. ఇప్పటికే సిరియా, లెబనాన్, ఇరాక్, యెమెన్‌లలో తీవ్రవాదులు రెచ్చిపోతున్న తీరును ఆయన గుర్తుచేశారు. ఇప్పుడు మరోసారి వారందరికీ అధునాతన ఆయుధాలు అందితే తూర్పు మధ్య దేశాల్లో పరిస్థితి మరింత అరాచకంగా తయారవుతుందని పేర్కొన్నారు.
trumpaku bhayankaramaina vyaadhi!: aa oppandamtho thoorpu deshaallo arachakame! | Iran mocks Trump for milking Saudis - Telugu Oneindia
trumpaku bhayankaramaina vyaadhi!: aa oppandamtho thoorpu deshaallo arachakame!
| Published: Tuesday, May 23, 2017, 7:50 [IST]
tehran: america-soudi madhya jarigina aayudha oppandampai teevra sthaayilo vimarsalu velluvettutunnaay. ee oppandam thoorpu madhya deshaallo ugravaadulu marinta balapadenduku parokshamgaa upakaristundani chaalaamandi abhipraayapadutunnaaru. ide abhipraayaanni velibucchina iran videsaangasaakha pratinidhi bahram kwasemi america adhyakshudu trump pai teevra sthaayilo fire ayyaru.
trump america adhyakshudigaa kakunda, aayudhaala vyapariga vyavaharistunnaarani bahram mandipaddaaru. trump ku iranophobia ane bhayankaramaina vyaadhi pattukundani, anduvalle ilaa pravartistunnaarani annaru. gurranni chusi vanikevaaru kondarante.. neetini chusi vanikipoyevaaru kuudaa kondaruntaarani, adhe tarahaalo iran paeru vintene trump loo vanuku modalavutundani, anduke aayana iranophobiatho baadhapadutunnaarani eddeva chesaru.
oppandam meraku america nunchi aayudhaalanu digumati chesukunnaka.. vaatini ugravaadulaku ammithe paristhithenti? ani bahram prasninchaaru. soudi alanti pani cheyagaladani trump haami ivvagalara? antuu niladeesaaru. dubay saitam ee oppandaanni tappupattinatlu cheppaaru. ippatike siria, lebanan, irak, yemenlalo teevravaadulu rechipotunna teerunu aayana gurtuchesaaru. ippudu marosari vaarandarikee adhunaatana aayudhaalu andithe thoorpu madhya deshaallo paristhiti marinta araachakamgaa tayaaravutundani perkonnaru.